7.

E célok elérésére az INTERREG III kezdeményezés szerinti együttműködés fejlesztését a következő alapelvek irányítják: — Közös határokon átnyúló/transznacionális stratégia és fejlesztési program A közös prioritásokat meghatározó közös stratégia és fejlesztési program kialakítása a közösségi pénzügyi támogatás céljából benyújtott pályázatok elfogadásának elengedhetetlen feltétele. Az összes intézkedésnek és tevékenységnek ezen a közös programon kell alapulnia az érintett régiók vagy területek esetében, és be kell mutatnia az általa hozzáadott értékeket. A program végrehajtására kiválasztott tevékenységeknek tisztán határokon átnyúló/transznacionális jellegűeknek is lenniük kell. Ez azt jelenti, hogy ezek nem alkalmasak, hacsak nem közösen választották ki és hajtották végre őket két vagy több tagállamban vagy harmadik országokban, vagy egyetlen tagállamon belül, ha bizonyítható az, hogy a tevékenységnek jelentős hatása van más tagállamokra vagy harmadik országokra. A programnak figyelembe kell vennie a Strukturális Alapok és a közösségi jogszabályok és politikák irányelveit. Ez azt jelenti, hogy különösképpen preferenciát kell biztosítani azon tevékenységeknek, amelyek segítik a munkahelyteremtést, növelik az érintett területek versenyképességét, fenntartható fejlesztési politikákat alakítanak ki és vezetnek be, és elősegítik a férfiak és nők esélyegyenlőségét. Az összes tevékenységnek összhangban kell lennie a közösségi versenyszabályokkal és különösen az állami támogatásra vonatkozó szabályokkal. — Partnerség és az „alulról építkező” megközelítés Széles körű együttműködést kell kialakítani, beleértve nemcsak az „intézményi” partnereket a nemzeti, regionális és helyi hatóságoktól, hanem gazdasági és társadalmi partnereket és egyéb illetékes testületeket (nem kormányzati szervezeteket, az akadémiai világ képviselőit, stb.), amint az általános rendelet 8. cikkében elő van írva. A Bizottság különösen érdekelt abban, hogy ez a partnerség kezdettől fogva, a közös stratégia kialakításának fázisától a tevékenységek végrehajtásáig megtörténjen. Egy áttekinthető nyilvános szakaszt követően a tevékenységeknek lehetővé kell tenniük a köz- és magánszereplők lehető legszélesebb fokú részvételét. — Kiegészítő jelleg a Strukturális Alapok „fő irányzatával” A programnak ki kell egészítenie a Strukturális Alapok 1., 2. és 3. célkitűzései által különösen az infrastruktúrára vonatkozóan támogatott intézkedéseket és az egyéb közösségi kezdeményezéseket, továbbá a tevékenységeknek bele kell esniük a Strukturális Alapok alkalmazási területébe és meg kell felelniük a költségek megfelelőségére vonatkozó szabályoknak. — A közösségi kezdeményezések végrehajtásának integráltabb megközelítése Az ERFA, az Európai Regionális Fejlesztési Alapról szóló, 1999. június 12-i 1783/1999/EK európai parlamenti és tanácsi rendelet (5) (a továbbiakban az „ERFA rendelet”) 3. cikkének (2) bekezdése szerint lehetővé tette az INTERREG III kezdeményezés végrehajtását az EMOGA szerint alkalmas vidékfejlesztés, az ESZA szerint alkalmas emberierőforrás-fejlesztés és a HOPE szerint alkalmas halászati struktúrák módosításának finanszírozásával. Ezt a lehetőséget fel kell használni a közösségi támogatásból részesülő intézkedések és tevékenységek koordinálásának és integrálásának növelésére. — Effektív koordináció az INTERREG III és a közösségi külpolitikai eszközök között, különösen figyelembe véve a bővítést Az INTERREG III végrehajtásának biztosítania kell az egyéb érintett finanszírozási eszközökkel való összefüggést és összehangoltságot. A Közösségen belül vállalt tevékenységeket az ERFA támogatja, míg a Közösségen kívül vállalt tevékenységeket egyéb közösségi pénzügyi eszközök támogatják, úgymint a PHARE, ISPA, TACIS, MEDA, CARDS, EFA vagy egyéb külpolitikai vonatkozású közösségi programok. A 2003. július 1-jei„Egy új szomszédság eszköz útjának kikövezése” c. bizottsági közlemény (6) (a továbbiakban a „Szomszédság közlemény”) a Szomszédság programok 2004–2006 közötti időszakra történő bevezetésével növelni szándékozik az INTERREG III és a közösségi külpolitikai eszközök közötti koordinációt. A közlemény a „Szélesebb Európa – szomszédság: egy új kapcsolati keret a keleti és déli szomszédjainkkal” c. közlemény (7) következménye.